recursal/SuperWikiNEXT-32B huggingface dataset:
**চাই রে ফা চাং ডাম ঙি রিং লেংডন** (সংক্ষেপে: **লেংডন**, বা **ফা নুরু ফুরা লেংডন**, ইংরাজী: Lengdon) আহোমদের পূর্বপুরুষ এবং চাং বংশের সম্রাট ছিলেন যিনি মৌঙ ফি বা চুং কোব (মধ্য সাম্রাজ্য প্রাচীন চীনদেশের) সাম্রাজ্যের শাসক ছিলেন।  তাঁর বাবা সম্রাট চেং নুঙ একজন মহান শাসক ছিলেন। সম্রাট চেং নুঙের পুত্রের নাম ছিল হাং-টি এবং হাং-টি পরে গিয়ে মৌঙ ফির শাসনভার লাভ করেন এবং লেংডন বলে খ্যাত হন। হাং-টি শব্দের অর্থ হল স্বর্গপুত্র। হাং-টি খুব শান্তিপ্রিয় ছিলেন। তাঁর একটি বাগিচা ছিল যাকে গরুড় পক্ষী বাঁশ তৈরি করেছিল এবং রাজকারেং-এর মুধত ছাকৈছকুবা চরা গান গেয়েছিল বলে লোককথা প্রচলিত। তিনি প্রকৃতির শক্তি অর্থাৎ ফির উপাসনার জন্য অতি বৃহৎ একটি হ'-ফি নির্মাণ করেছিলেন।

কর্মজীবন
--------

তিনি ৭৭ বছর বয়স পর্যন্ত মৌঙ ফিতে শাসন করেছিলেন। তাঁর পত্নী অর্থাৎ মৌঙ ফির সম্রাজ্ঞী পাট পলুর উৎপাদন করার দায়িত্ব নিয়েছিলেণ। সেজন্য তিনি হ'-ফির উত্তর দিকের নুনি পলুর একটি উদ্যান গড়ে তুলেছিলেন যাকে সম্রাজ্ঞীর বন বলা হত এবং দক্ষিণ দিকের একটি উদ্যান ছিল যেখানে ফলমূল মাষ গম ইত্যাদি উৎপাদন করেছিলেন এবং এগুলি সম্রাজ্ঞী এবং অন্যান্য মহিলারা দেখাশুনা করেছিলেন। তাঁর ভাইয়ের নাম ছিল থেন খাম। থেন খামের দুই পুত্র আই খুনলুং এবং ঙি খুনলাইকে নিম্ন অঞ্চলে (বর্তমানের দক্ষিণ চীন) শাসন করতে লেংডনে পাঠান এবং তাঁরাই টাই সভ্যতার অগ্রগতি ঘটান। তাঁর একশো বছর বয়সে মৃত্যু ঘটেছিল।

সাথে দেখুন
----------

* আহোম জনগোষ্ঠী
* আহোম রাজবংশ
* আহোম সাম্রাজ্য

তথ্যসূত্র
---------

1. ↑  (গগৈ,ফুকে এপ্রিল ২০১৭)
2. ↑  (গগৈ ২০১১:২০)
3. ↑  (গগৈ ১৯৭৬)

উৎস প্রসঙ্গ
-----------

* গগৈ, শ্রুতস্বীনী (২০১১)। *তাঈ আহোম রিলিজীয়ন এ ফিলচফীকেল ষ্টাডি* (PhD) (ইংরাজী ভাষায়)। সংগ্রহের তারিখ জানুয়ারি ৩১, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
* গগৈ, রুনচেং; ফুকে, সঞ্জীব (৮ সেপ্টেম্বর ২০১৭)। "লেংডন"। *চাইফা হীরক* (অসমীয়া এবং ইংরাজী ভাষায়)। পৃথিবী প্রকাশন বেলতলা বাজার।  অজানা প্যারামিটার `|1=` উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
* গগৈ, দেবজিত (এপ্রিল ২০১৪)। *চাও হাবুঙ* (অসমীয়া ভাষায়)। পাচিফিক লেজার প্রিন্ট, গণেশগুড়ি,গুয়াহাটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* গগৈ, পদ্মেশ্বর (১৯৭৬), *তাঈ আহোম রিলিজীয়ন অ্যান্ড কাষ্টম* (পিডিএফ) (ইংরাজী ভাষায়), পাব্লিকেশন বর্ড , গুয়াহাটি,আসাম উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
**মাজদ ইজ্জত আল চৌরবাজি** (জন্ম ১৯৮১) একজন সিরীয় নাগরিক যিনি দেশটিতে শান্তি প্রতিষ্ঠায় ও নারীর অধিকার নিয়ে কাজ করে চলেছেন।
২০১৫ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর।

জীবনী
-----

মারিয়া ইজ্জত আল চৌরবাজি ১৯৮১ সালে সিরিয়ার দারায়্যা জন্মগ্রহণ করেন। তার বয়স যখন ছয় মাস, তখন তার পরিবার ঐ অঞ্চলে চলমান সহিংসতা থেকে বাঁচতে ফ্রান্সে পাড়ি জমান। ১৯৯১ সালে তারা দেশে ফিরে আসেন। মারিয়া ইজ্জত আল চৌরবাজি দামেস্ক বিশ্ববিদ্যালয় থেকে ফরাসি সাহিত্যে স্নাতক ডিগ্রি লাভ করেছেন। পড়াশোনা শেষের পর তিনি দামেস্কে দুর্নীতিবিরোধী প্রচারাভিযানে জড়িয়ে পড়েন।

আরব বসন্ত শুরু হলে মারিয়া ইজ্জত আল চৌরবাজি দেশটির রাজনৈতিক বন্দীদের মুক্তি দিতে অনুরোধ করেন। এরপর তাকে গ্রেফতার করা হয় এবং তিনি পুলিশি নির্যাতনের শিকার হন। বাধাবিপত্তি সত্ত্বেও তিনি শান্তিপূর্ণ প্রতিবাদ চালিয়ে যান। তিনি দেশটির কয়েদিদের মাঝে শান্তি ও নাগরিকত্ব বিষয়ক জ্ঞান দান করেছেন। তিনি বিনা বিচারে আটক দেড়শ নারী কয়েদিকে তাদের বিরুদ্ধে আনীত অভিযোগে দেশটির আদালতে পেশ করার জন্য অনশন ধর্মঘটে উদ্বুদ্ধ করেছেন। সিরীয় বাহিনীর দমন পীড়নের মুখে তিনি তার তিন সন্তান নিয়ে লেবাননে পাড়ি জমান।

লেবাননে পৌঁছে তিনি সেখানকার সিরীয় শরণার্থীদের নিয়ে কাজ শুরু করেন। তিনি ২০১৪ সালের ২ জানুয়ারি লেবাননে সিরীয় নারী শরণার্থী ও তাদের সন্তানদের জন্য 'উইমেন নাউ' নামের একটি সংগঠন প্রতিষ্ঠা করেন। সংস্থাটি শরণার্থী নারীদের হরেক রকম কারিগরি প্রশিক্ষণ প্রদান করা ছাড়াও তাদেরকে ফরাসি ও ইংরেজি ভাষা শিক্ষা, শরণার্থী নারীদের ও তাদের সন্তানের মানসিক অবস্থার উন্নতির জন্য কাজ করত।

সম্মাননা
--------

তিনি তার কর্মকাণ্ডের স্বীকৃতিস্বরূপ ২০১৫ সালে আন্তর্জাতিক সাহসী নারী পুরস্কার লাভ করেন।

তথ্যসূত্র
---------

1. 1 2  "Deputy Secretary Higginbottom to Honor 10 International Women of Courage"। U.S. State Department। ৩ মার্চ ২০১৫। ৮ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৫।
2. 1 2  Kenasari, M. Bilal (৭ মার্চ ২০১৫)। "Syrian activist receives International Women of Courage Award"। Anadolu Agency। সংগ্রহের তারিখ ১১ মার্চ ২০১৫।
3. 1 2 3  Basu, Rekha (মার্চ ১১, ২০১৫)। "Celebrate her courage, honor her pain"। Des Moines, Iowa: The Des Moines Register। সংগ্রহের তারিখ ১১ মার্চ ২০১৫।
4. 1 2  "Biographies of 2015 Award Winners"। U.S. State Department। মার্চ ২০১৫। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৫।
5. ↑  Wells, Crystal। "Fleeing for their Children's Safety: The Struggles of Syrian Women in Lebanon"। Concern Worldwide US inc। ৩০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৫।
6. ↑  "The Women of Syria Advocating for Peace"। Women’s International League for Peace and Freedom। জুন ২৫, ২০১৪। এপ্রিল ২, ২০১৫ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৫।
7. ↑  "مركز «النساء الآن» في لبنان .. نشاطات لتمكين المرأة وتجارب ناجحة"। enab baladi। ১১ জানুয়ারি ২০১৫। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৫।
যুক্তরাষ্ট্রের সেনাবাহিনীর একজন বিমানচালক হেলমেটের সাথে লাগানো এএন/এভিএস-৬ মডেলের রাতের অন্ধকারে দেখার চশমা ব্যবহার করছেন।**রাতের অন্ধকারে দেখার যন্ত্র** বা **রাতের অন্ধকারে দেখার চশমা** হচ্ছে একপ্রকার আলোকীয় যন্ত্র, যা সম্পূর্ণ অন্ধকারেও দৃশ্যমান ছবি তৈরি করতে পারে। এটি মূলত সামরিক বাহিনীর বা আইনশৃঙ্খলা রক্ষাকারী বাহিনীর বিভিন্ন অভিযানে ব্যবহৃত হয়। তবে বেসামরিক ক্ষেত্রেও এর ব্যবহার রয়েছে। অনেক সময় রাতের অন্ধকারে দেখার যন্ত্রের বিভিন্ন বাড়তি যন্ত্রাংশকেও রাতের অন্ধকারে দেখার যন্ত্র হিসেবে অভিহিত করা হয়। একে ইংরেজিতে নাইট ভিশন ডিভাইস (ইংরেজি: night-vision device) বা নাইট ভিশন গগলস নামে ডাকা হয়।

দ্বিতীয় বিশ্বযুদ্ধে সর্বপ্রথম ব্যবহৃত হয়। পরবর্তীতে ভিয়েতনাম যুদ্ধসহ আরো অনেক যুদ্ধে এর ব্যবহার হয়। আবিস্কারের সময় থেকেই এ ধরনের যন্ত্রের বিভিন্ন সংস্করণ বের হয়ে আসছে। এতে যেমন ক্রমান্বয়ে এর প্রযুক্তিগত উন্নয়ন ঘটেছে তেমনি কমেছে উৎপাদন খরচ ও ক্রয়মূল্য।

তথ্যসূত্র
---------

1. ↑  Howstuffworks "Thermal Imaging"
2. ↑  "Night Vision & Electronic Sensors Directorate - Fort Belvoir, VA"। ৯ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৮ মে ২০১০।

বহিঃসংযোগ
---------


উইকিমিডিয়া কমন্সে **রাতে দেখার যন্ত্র** সংক্রান্ত মিডিয়া রয়েছে।

* How Night Vision Works
* Night Vision Glossary of Terms

| * দে
* স
চক্ষুপরিধেয় |
| --- |
| চশমা | 
* রশিস্থাপক পর্বতারোহীর
* দ্বিকেন্দ্রিক চশমা
* ভ্রুরেখা
* পোকাচোখো
* বিড়ালচোখো
* মুরগির
* সেনাসদস্য
* গ্রাউচো
* মোটা ফ্রেমের
* পরকলাহীন
* হাতলবিশিষ্ট চশমা
	+ নাটক
* একচোখো চশমা
* নাকে-আঁটা চশমা
* সূচিছিদ্র
* বেড়হীন
* কাঁচি
* গুলিচালনা
* বুদ্ধিমান
* ত্রিকেন্দ্রিক চশমা
* উইন্ডসর
* রঞ্জনরশ্মি

 |
| রোদচশমা | 
* বৈমানিক
* প্রতিফলক
* সূর্যদর্শন চশমা
* খড়খড়ি
* ওয়েফেয়ারার

 |
| সুরক্ষা চশমা | 
* প্রক্ষেপকরোধী
* অন্ধকারে খাপ খাওয়ানো
* কুকুরের সুরক্ষা চশমা
* ফেটাল ভিশন
* কুয়াশাচ্ছন্ন
* রাতের অন্ধকারে দেখার সুরক্ষা চশমা
* তুষার
* সুয়েডীয়
* উলটো
* ঝালাই

 |
| অন্যান্য | 
* চক্ষুবন্ধনী
	+ দৃষ্টিনিবারক
	+ ঘোড়ার চোখের ঠুলি
* সাঁটা পরকলা
* চোখের ঠুলি
* সক্রিয় ঝাঁপপর্দার ত্রিমাত্রিক দর্শন ব্যবস্থা
* অসদ বাস্তবতা শিরোপরিধেয়

 |
**ডিহান অভিষ্কা গুণবর্ধনে** (সিংহলি: අවිශ්ක ගුණවර්ධන; জন্ম: ২৬ মে, ১৯৭৭) কলম্বোয় জন্মগ্রহণকারী সাবেক পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি উদ্বোধনী ব্যাটসম্যান ছিলেন। বর্তমানে সিংহলীজ স্পোর্টস ক্লাবে কোচের দায়িত্ব পালন করছেন।

প্রারম্ভিক জীবন
---------------

১৯৯৮ সালের কমনওয়েলথ গেমসে আক্রমণধর্মী ব্যাটিং উপহার দিয়ে জনসমক্ষে আসেন তিনি। ঐ প্রতিযোগিতায় সেঞ্চুরি করেন ও দক্ষিণ আফ্রিকাকে পরাজিত করতে সবিশেষ ভূমিকা রাখেন। এছাড়াও, শ্রীলঙ্কা অনূর্ধ্ব-১৯ ক্রিকেট দলের পক্ষে ৩টি টেস্ট খেলায় অধিনায়কের দায়িত্ব পালন করেছেন তিনি।

খেলোয়াড়ী জীবন
---------------

২০০০ সালে কেনিয়ার নাইরোবিতে অনুষ্ঠিত আইসিসি নক-আউট প্রতিযোগিতায় নিজের একমাত্র ওডিআই সেঞ্চুরি করেছিলেন। ঐ খেলায় শ্রীলঙ্কার ইনিংস ১০/২ থেকে ২৮৭/৬ করতে সক্ষম হয় ও তার দল ১০৮ রানের ব্যবধানে ওয়েস্ট ইন্ডিজের বিপক্ষে জয়ী হয়। কিন্তু ক্রিকেটের বৃহৎ সংস্করণ হিসেবে টেস্টে তিনি সফলকাম হননি। ১৯৯৯ সালের এশিয়ান টেস্ট চ্যাম্পিয়নশীপে পাকিস্তানের বিপক্ষে তার টেস্ট অভিষেক ঘটে ও ব্যক্তিগত সর্বোচ্চ ৪৩ তোলেন।

বড় ধরনের রান সংগ্রহে ব্যর্থতা স্বত্ত্বেও তার খেলোয়াড়ী জীবন চলমান ছিল। মারভান আতাপাত্তু আন্তর্জাতিক ক্রিকেট থেকে অবসর নিলে ২০০৪ সালের এশিয়া কাপেও অংশ নেন। ২০০৪ সাল থেকে টুয়েন্টি২০ ক্রিকেটের সাথে সম্পৃক্ত হন। তবে, ২০০৮ সালে গুণবর্ধনেসহ আরও চারজন শ্রীলঙ্কান ক্রিকেটার ইন্ডিয়ান ক্রিকেট লীগে যোগ দিলে তাদেরকে ক্রিকেটে অংশগ্রহণের উপর নিষেধাজ্ঞা প্রদান করা হয়। এরপর সেপ্টেম্বর, ২০০৮ সালে নিষেধাজ্ঞা প্রত্যাহার করা হলে শ্রীলঙ্কার ঘরোয়া ক্রিকেটে অংশ নিতে থাকেন।

অবসর
----

বর্তমানে তিনি সিংহলীজ স্পোর্টস ক্লাবের প্রধান কোচের দায়িত্ব পালন করছেন। সাম্প্রতিককালের এলএলপিএল ২০১২ প্রতিযোগিতায় শিরোপা বিজয়ী ইউভা নেক্সটেরও কোচ ছিলেন তিনি। এছাড়াও লিজ্যাসি ট্রাভেলস (প্রাঃ) লিমিটেডের পরিচালকের দায়িত্ব পালন করছেন গুণবর্ধনে।

তথ্যসূত্র
---------

1. ↑  "Avishka Gunawardene"। espncricinfo.com। সংগ্রহের তারিখ ২ সেপ্টেম্বর ২০১২।
2. ↑

বহিঃসংযোগ
---------

* ইএসপিএনক্রিকইনফোতে অভিষ্কা গুণবর্ধনে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে অভিষ্কা গুণবর্ধনে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
শ্রীলঙ্কা দল – ২০০৩ ক্রিকেট বিশ্বকাপ সেমি-ফাইনালিস্ট |
| --- |
| 
* ১ জয়াসুরিয়া (অধিঃ)
* ২ আতাপাত্তু
* ৩ জয়াবর্ধনে
* ৪ সাঙ্গাকারা (উইঃ)
* ৫ ডি সিলভা
* ৬ আর্নল্ড
* ৭ মুবারক
* ৮ তিলকরত্নে
* ৯ মুরালিধরন
* ১০ ভাস
* ১১ ফার্নান্দো
* ১২ গুণরত্নে
* ১৩ গুণবর্ধনে
* ১৪ নিশাঙ্কা
* ১৫ বুদ্ধিকা
* কোচ: ডেভ হোয়াটমোর

 | শ্রীলঙ্কা |

| * দে
* স
শ্রীলঙ্কা দল – ২০০৪ এশিয়া কাপ (৩য় শিরোপা) |
| --- |
| 
* ১ আতাপাত্তু (অঃ)
* ২ জয়ন্ত
* ৩ জয়াসুরিয়া
* ৪ সাঙ্গাকারা(উইঃ)
* ৫ জয়াবর্ধনে
* ৬ দিলশান
* ৭ কাদম্বি
* ৮ মুরালিধরন
* ৯ ভাস
* ১০ মালিঙ্গা
* ১১ জয়সা
* ১২ গুণবর্ধনে
* ১৩ চন্দনা
* ১৪ মাহারুফ

 | শ্রীলঙ্কা |
ক্যাপ্টেন **রামচন্দ্রন নায়ার হর্ষন**, এসি (১৫ এপ্রিল ১৯৮০ - ২০ শে মার্চ ২০০৭) ভারতীয় সেনাবাহিনীর, দ্বিতীয় ব্যাটালিয়নের (স্পেশাল ফোর্সেস ) অফিসার ছিলেন। অভিজাত 'দ্য প্রিডেটর' ইউনিটে কর্মরত ছিলেন। ২০০৪ সালে তিনি মরণোত্তরভাবে দেশের সর্বোচ্চ শান্তিকালীন সামরিক পুরস্কার অশোক চক্র দ্বারা ভূষিত হন।

২০০৭ সালের ২০ মার্চ একটি অভিযানের সময় জম্মু ও কাশ্মীরের লোলাবের ছোটিমারগি এলাকায় হরকাতুল মুজাহিদিন সন্ত্রাসীদের সাথে লড়াই এ অসামান্য বীরত্ব প্রদর্শন করেন এবং শহীদ হন।

জীবনের প্রথমার্ধ
----------------

হর্ষন জন্মগ্রহণ করেছিলেন ১৫ এপ্রিল ১৯৮০ এ কেরালার তিরুবনন্তপেরুরম মানাকৌডে। তাঁর জন্ম কে রাধাকৃষ্ণন নায়ার এবং জি এস চিত্রম্বি পরিবারে হয়েছিল। তিনি সৈনিক স্কুল(কাজাকূতাম) এবং ন্যাশনাল ডিফেন্স একাডেমিতে (এনডিএ) পড়াশুনা করেছিলেন, সেখান থেকে ১৬ ডিসেম্বর ২০০২ এ তাঁকে লেফটেন্যান্ট হিসাবে নিয়োগ দেওয়া হয়েছিল। তিনি এনডিএ ১০১ তম কোর্সে গল্ফ স্কোয়াড্রনের একটি অং ছিলেন। দ্বাদশ শ্রেণিতে (১৯৯৬-১৯৯৭) সময় তিনি সৈনিক স্কুলে ক্যাডেট ক্যাপ্টেনের দায়িত্ব পালন করেছিলেন এবং বার্ষিক দিবস উদযাপনের সময় 'জুলিয়াস সিজার' শীর্ষক একটি মঞ্চ নাটক চলাকালীন ব্রুটাস হিসাবে অভিনয়ের জন্য খ্যাতিমান হন।  ২০০৪ সালের ১৬ ডিসেম্বর তাঁকে ক্যাপ্টেন পদে পদোন্নতি দেওয়া হয়েছিল।

মুখোমুখি লড়াই
--------------

২০০৭ সালের ৭ মার্চ কাইঙ্গুর নারে এনকাউন্টার শুরু হয়েছিল। ক্যাপ্টেন হর্ষন একটি ছোট দলকে নেতৃত্ব দেওয়ার সময় এমটি-৩২৪৫ অঞ্চলে সন্দেহজনক আন্দোলন পর্যবেক্ষণ করেছেন। তিনি কোনও গুরুতর আঘাত না নিয়ে দু'জন সন্ত্রাসীকে নির্মূল করে দিয়েছিলেন ।

সংঘর্ষটি নিকটবর্তী ছোটিমারগি এমটি -৩৪৪৮ অঞ্চলে অব্যাহত ছিল। ২০ মার্চ, হর্ষন তাঁর এক জুনিয়র সার্জেন্টের সাথে, যে বাড়িতে সন্ত্রাসীরা লুকিয়ে ছিল তার একটি ঘর অবরোধ করেন। সকাল সাড়ে তিনটায়, চারজন সন্ত্রাসী হর্ষন ও তাঁর সহযোগীর দিকে গুলি চালিয়ে ছুটে যায়। হর্ষন সন্ত্রাসী গোষ্ঠীর নেতাকে বের করে এনেছিলেন, তবে হর্ষনের উরুতে গুলি লেগেছিল। আঘাত সহ্য করার পরেও তিনি আরও একটি সন্ত্রাসী বের করে এনেছিলেন, কিন্তু প্রক্রিয়াধীন তাঁর ঘাড়ে গুলি লেগেছিল। আহত হয়ে শহীদ হয়ে যাওয়ার আগে তিনি একটি গ্রেনেড লব করে তৃতীয় সন্ত্রাসীকে আহত করেছিলেন।

তথ্যসূত্র
---------

1. ↑  Sainik School alumni to honour Captain Harshan  ওয়েব্যাক মেশিনে আর্কাইভকৃত ২২ জুন ২০০৮ তারিখে The Hindu : Kerala / Thiruvananthapuram News, 19 June 2008
2. ↑  Memorial to Captain Harshan to come up  ওয়েব্যাক মেশিনে আর্কাইভকৃত ১৮ নভেম্বর ২০০৮ তারিখে The Hindu : Kerala / Thiruvananthapuram News. 19 March 2008
3. ↑  "Pragmatic Euphony » Ashok Chakra, by telegram?"। ২৪ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২১ মার্চ ২০২১।
4. ↑  Martyrs kin to receive Ashok Chakra on Republic Day | India Defence india-defence.com
5. ↑  "Part I-Section 4: Ministry of Defence (Army Branch)" (পিডিএফ)। The Gazette of India। ৩১ ডিসেম্বর ২০০৫। পৃষ্ঠা 2588।
6. ↑  Welcome to The Parachute Regiment  ওয়েব্যাক মেশিনে আর্কাইভকৃত ২০১৬-০৬-০৮ তারিখে indianparachuteregiment.kar.nic.in

আরও পড়ুন
---------

* প্যারাসুট রেজিমেন্টের হিরোস
**বিজয়বাণী** একটি কন্নড় ভাষার দৈনিক পত্রিকা। যার ৫৬ বছরের ইতিহাস রয়েছে। পাটিল পুটাপ্পা কর্তৃক প্রতিষ্ঠিত এই পত্রিকার ব্যবস্থাপনা পরিচাল ও প্রধান সম্পাদক বিশ্বেশ্বর ভাট। এর শিরোনাম ট্যাগ লাইন "বিশ্বসবে বিশ্ব"।  কর্ণাটকের মুখ্যমন্ত্রী সিদ্দারামাইয়া ১৫ জানুয়ারি ২০১৬ এ পুনঃ সংস্করণটির উদ্বোধন করেছিলেন। 

বিশ্ববাণী তার কলামের জন্য অত্যন্ত প্রশংসিত। যেগুলো লিখে থাকেন থিয়াগরাজ, বি. গণপতি, রবীন্দ্র জোশী, শ্রীবৎস জোশী এবং প্রধান সম্পাদক বিশ্বেশ্বর ভাট নিজে, কলামগুলো বৃহস্পতি এবং রবিবার প্রকাশিত হয়। মহীশূর ও কোদাগুর সংসদ সদস্য প্রতাপ সিংহ - যিনি নিজে সাংবাদিক ছিলেন তিনি প্রতি শনিবার তাঁর কলাম 'বেতাল জাগাট্টু' -তে লেখেন। বিশ্ববাণী শতবর্ষী শ্রদ্ধেয় শ্রী শ্রী শিবকুমার স্বামীজির মৃত্যুকে ব্যাপকভাবে কভার করেছিল।

সম্পাদক প্রধান বিশ্বেশ্বর ভাট তাঁর পাঠকদের প্রশ্নের উত্তরও দেন। রোহিত চক্রবর্তী, অন্যতম বিশিষ্ট কলামিস্ট, উদ্বোধনের পর থেকে এই পত্রিকাতেই কাজ করে যাচ্ছেন।

আরো দেখুন
---------

* কন্নড় ভাষার সংবাদপত্রের তালিকা
* কন্নড় ভাষার ম্যাগাজিনের তালিকা
* ভারতের সংবাদপত্রের তালিকা
* কর্ণাটকের গণমাধ্যম
* ভারতের গণমাধ্যম

তথ্যসূত্র
---------

1. ↑  "Vishwavani News"।
2. ↑  "CM launched New Daily News Paper Vishwa Vani"। ২৯ জানুয়ারি ২০১৮ তারিখে মূল থেকে আর্কাইভ করা।

বহিঃসংযোগ
---------

* *বিশ্ববাণী* ই-পত্রিকা
**বিশ্বনাথ জেলা** (IPA: ˌbɪswəˈnɑːθ ˈtʃɑːrɪˌælɪ) আসামের একটি নবগঠিত জেলা। ২০১৫ সালের ১৫ আগস্ট তারিখে আসামের মুখ্যমন্ত্রী তরুণ গগৈ ডাঙরীয়া বিশ্বনাথ জেলা গঠন আনুষ্ঠানিক ভাবে ঘোষণা করেছিলেন। শোণিতপুর জেলার বিশ্বনাথ মহকুমার বেশিরভাগ অংশ এবং গহপুরের কিছু অংশ নিয়ে বিশ্বনাথ জেলা গঠন করা হয়। এর উত্তরে অরুণাচল প্রদেশ দক্ষিণে ব্রহ্মপুত্র নদ এবং গোলাঘাট জেলা, পূর্বে লখিমপুর জেলা এবং পশ্চিমে শোণিতপুর জেলা অবস্থিত। জেলাটির সদর স্থান হল বিশ্বনাথ চারিআলি।

ইতিহাস
------

উত্তর-পূর্ব ভারতের প্রাচীন তীর্থক্ষেত্র বিখ্যাত শিব মন্দির বিশ্বনাথের থেকেই এই অঞ্চলের নাম বিশ্বনাথ হয়েছে। বর্তমান যে অঞ্চলকে বিশ্বনাথ বলা হয়, সেই অঞ্চলের পুরনো নাম ছিল 'সলা'। তারপর পরিচিত হল নদুয়ার নামে। বর্তমান নদুয়ার অঞ্চলের পূর্ব অংশই বিশ্বনাথ অঞ্চল। প্রশাসনিক মহকুমা হ'ল বিশ্বনাথ। পুরানো এবং তন্ত্রে উল্লিখিত বিশ্বনাথ নামে বিশ্বনাথ তীর্থক্ষেত্র বা বিশ্বনাথ ধামকে বোঝাত। বিশ্বনাথ শব্দের অর্থ বিশ্বের নাথ। বিশ্বের নাথের অধিষ্ঠান ক্ষেত্র এই বিশ্বনাথ। বিশ্বনাথকে গুপ্তকাশীও বলা হয়। কিম্বদন্তি মতে, কুমুদ এবং কৌস্তভ নামের দুজন মুনির শাপে বিশ্বনাথ গুপ্তকাশী হ'ল। গুপ্তকাশীর অর্থ এই যে, এটি কাশী বলে পরিচিত নয়।

প্রশাসন
-------

* সদর স্থান : বিশ্বনাথ চারিআলি
* মহকুমার সংখ্যা  : বিশ্বনাথ চারিআলি, গহপুর
* রাজচক্র : বিশ্বনাথ চারিআলি, গহপুর, হেলেম
* পুলিশ স্টেশন : গহপুর, হেলেম, বিহালী, জিনজিয়া, বিশ্বনাথ চারিআলি, চতিয়া
* শহরের নাম : বিশ্বনাথ চারিআলি, গহপুর
* পৌরসভার সংখ্যা  : ১
* নগর সমিতির সংখ্যা  : ১

আরও দেখুন
---------

* বিশ্বনাথ ক্ষেত্র
* বিশ্বনাথ ঘাট

তথ্যসূত্র
---------

1. ↑
2. ↑
3. ↑  বিশ্বনাথর ইতিহাস,তরুণ দাস।
**রাতিবাটি** রানিগঞ্জ সিডি ব্লকের একটি সেন্সাস টাউন ( শহর) এবং ভারতের পশ্চিমবঙ্গ রাজ্যের পশ্চিম বর্ধমান জেলার আসানসোল সদরের মহকুমার আসানসোল উত্তর থানার অধীনস্থ এই শহরটি।

ভূ-উপাত্ত
---------

রাতিবাটি ২৩ ° ৩৯ উত্তর ও ৮৭ ° ০২ পূর্বে অবস্থিত।আসানসোল পূর্বাতিক্ষিত মাটি দ্বারা গঠিত।এই এলাকাটি দুটি শক্তিশালী নদীগুলির মধ্যে রয়েছে - দামোদর এবং অজয়।তারা একে অপরকে একে অপরের সমান্তরালভাবে প্রবাহিত করে- দুই নদীর মাঝামাঝি দূরত্ব প্রায় ৩০ কিলোমিটার।

কয়লা আবিষ্কার এলাকার শিল্পায়ন এবং বেশিরভাগ বন পরিষ্কার হয়ে গেছে।

অর্থনীতি
--------

রাতিবাটি হল কয়লা খনি এলাকার মাঝে অবস্থিত।  এটি *কোল ইন্ডিয়া লিমিটেডের*  একটি এলাকা হিসাবু, ইস্টার্ন কোলফিল্ড লিমিটেডের সাতগ্রাম অঞ্চলে অবস্থিত।রাতিবারির ডাকঘরটি কালীপাতারীতে অবস্থিত।ইস্টার্ন কোলফিল্ডের সাতগ্রাম অঞ্চলের কলিয়ারগুলি হল: কালিদাসপুর, জে কেএনগার, সাতগ্রাম, রাটিবাটি, চ্যাপুয়ী খাস, মিঠাপুর, নিমচা, যেমহরী, বিশুদ্ধ সিয়াসল, তিরথ, কুইর্দীহ, আদ্রদ্রগ্রাম ওসিপি এবং সিটলডাসজি ওসিপি।

শিক্ষা
------

রতিবাটি হিন্দি উচ্চ বিদ্যালয়টি ২০০৩ সালে প্রতিষ্ঠিত একটি হিন্দি-মধ্যম শিক্ষাপ্রতিষ্ঠানI এটিতে পঞ্চম শ্রেণি থেকে দশম শ্রেণি পর্যন্ত পড়ানোর ব্যবস্থা রয়েছে। বিদ্যালয়টিতে দশটি কম্পিউটার, একটি গ্রন্থাগার এবং একটি খেলার মাঠ রয়েছে। রাতিবাটিতে দুটি প্রাথমিক বিদ্যালয়ও রয়েছে।

আরও দেখুন
---------

তথ্যসূত্র
---------

1. ↑  Chattopadhyay, Akkori, *Bardhaman Jelar Itihas O Lok Sanskriti* (History and Folk lore of Bardhaman District.), (বাংলা), Vol I, pp 14-15, Radical Impression. আইএসবিএন ৮১-৮৫৪৫৯-৩৬-৩
2. ↑  Chattopadhyay, Akkori, p 666
3. ↑  "Coalmining impact on the Environment" (পিডিএফ)। *Chapter V: Table 5.2*। shodganga.infibnet। সংগ্রহের তারিখ ২১ ফেব্রুয়ারি ২০১৭।
4. ↑  "Ratibati Hindi High School"। Schools.org.in। সংগ্রহের তারিখ ২০ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "7th All-India School Education Survey 2003"। ২৭ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২৯ মে ২০১৭।
**রাদেন ফাতাহ স্টেট ইসলামী বিশ্ববিদ্যালয়** ( ইন্দোনেশিয়ান : *ইউনিভার্সিটিস ইসলাম নেগ্রি রাদিন ফাতাহ* )ইন্দোনেশিয়ার দক্ষিণ সুমাত্রার রাজধানী পালেমবাংয়ে অবস্থিত একটি ইসলামী সরকারি বিশ্ববিদ্যালয়। ১৯৬৪ সালে বিশ্ববিদ্যালয়টি প্রতিষ্ঠিত হয়।

ইতিহাস
------

ইন্দোনেশিয়ার অন্যান্য অনেক স্টেট ইসলামিক বিশ্ববিদ্যালয়গুলির মতো রাদেন ফাতাহ আইএআইএন ( *ইনস্টিটিউট আগামা ইসলাম নেগ্রারি* ) বিশ্ববিদ্যালয়টি প্রতিষ্ঠিত হয়। প্রতিষ্ঠার আগে ১৯৫৭ সালে দেশের ওলামাগন পালেমবাংয়ে বৈঠক করেন এবং শরিয়া আইন অনুষদ গঠনে সম্মত হন।

পরের বছরে দক্ষিণ সুমাত্রায় উচ্চতর ইসলামি শিক্ষার জন্য একটি ফাউন্ডেশন প্রতিষ্ঠিত হয়। প্রতিষ্ঠানটি ১৯৬৪ সালে ধর্ম বিষয়ক মন্ত্রালয়ের কাছ থেকে একটি আনুষ্ঠানিক অনুমোদন লাভ করে এবং ১৩ নভেম্বর এটি উদ্বোধন করা হয়। 

ডেমাক রাজ্যের প্রতিষ্ঠাতা রাদেন পাতাহর নাম অনুসারে বিশ্ববিদ্যালয়টির নামকরণ করা হয়।

শিক্ষার্থী
----------

২০১৭ সালের তথ্য মতে, বিশ্ববিদ্যালয় ২,৪৬৩ জন নতুন শিক্ষার্থীর ভর্তি করে।  বিশ্ববিদ্যালয়টি *এসবিএমপিটিএন*-এর মাধ্যমে শিক্ষার্থীদের জন্য নয়টি বিষয়ে পাঠদান করে।

তথ্যসূত্র
---------

1. ↑  "Sejarah UIN Raden Fatah"। *radenfatah.ac.id* (ইন্দোনেশীয় ভাষায়)। ১২ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০২১।
2. ↑  "Berita : LEBIH DARI DUA RIBU MAHASISWA BARU DITERIMA DI UIN RADEN FATAH PALEMBANG - :: UIN Raden Fatah Palembang"। *radenfatah.ac.id* (ইংরেজি ভাষায়)। Raden Fatah State Islamic University। ১৮ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০২১।
3. ↑  "Daftar Prodi Universitas Islam Negeri Raden Fatah"। *sbmptn.ac.id* (ইন্দোনেশীয় ভাষায়)। ১৮ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০২১।

বহিঃসংযোগ
---------

* প্রাতিষ্ঠানিক ওয়েবসাইট
**ইন্ট্রাক্রেনিয়াল অ্যানিউরিজম** (ইংরেজি: Intracranial aneurysm) বা **মস্তিষ্কের অ্যানিউরিজম** হচ্ছে এক প্রকার সেরিব্রোভাসকুলার রোগ। এই রোগে মস্তিষ্কের ধমনি বা শিরায় দুর্বলতার সৃষ্টি হয় যার ফলশ্রুতিতে রক্তবাহিকার আক্রান্ত স্থান প্রসারিত হয়ে বেলুনের মতো আকার ধারণ করে।

মস্তিষ্কের পেছনের অংশের রক্তবাহিকায় (বেসিলার ধমনি, ভার্টিব্রাল ধমনি, এবং পোস্টেরিয়র কমিউনিকেটিং ধমনি) সৃষ্ট অ্যানিউরিজমের ফেটে যাওয়ার ঝুঁকি তুলনামূলকভাবে বেশি। বেসিলার ধমনির অ্যানিউরিজমের পরিমাণ অন্তঃকরোটির অ্যানিউরিজমগুলোর মধ্যে ৩%-৫% তবে মস্তিষ্কের পেছনের অংশে থাকা রক্তবাহিকাগুলোর মধ্যে এ ধরনের অ্যানিউরিজম-ই সবচেয়ে প্রচলিত।

লক্ষণ ও উপসর্গ
--------------

একটি ছোট ও অপরিবর্তিত অ্যানিউরিজম খুব কম উপসর্গই প্রকাশ করতে পারে। তবে অনেক ক্ষেত্রে ছোট অ্যানিউরিজম কোনো লক্ষণ সৃষ্টি করে না। বড়ো অ্যানিউরিজম ফেটে যাওয়ার আগে আক্রান্ত ব্যক্তি প্রচণ্ড মাথাব্যথা, বমি বমি ভাব, দৃষ্টি প্রতিবন্ধকতা, বমি হওয়া, এবং চেতনা হারানোর মতো উপসর্গ প্রত্যক্ষ করতে পারেন। তবে এক্ষেত্রেও কিছু কিছু সময় আক্রান্ত ব্যক্তি কোনো লক্ষণ নাও অনুভব করতে পারেন।

ঝুঁকির কারণ
-----------

জীবনাধারণকালে আক্রান্ত কোনো রোগের ফলে বা বংশগত কোনো কারণেও ইন্ট্রাক্রেনিয়াল অ্যানিউরিজম হতে পারে। জীবনধারণকালীন যেসকল রোগগুলোর সাথে মস্তিষ্কের অ্যানিউরিজমে সংশ্লিষ্টতা পাওয়া গেছে তার মধ্যে রয়েছে উচ্চ রক্তচাপ, ধূমপান, অতিরিক্ত মদ্যাসক্তি, এবং অতিস্থূলতা। এছাড়াও কোকেইন সেবনের সাথেও অ্যানিউরিজমের বিকাশ হওয়ার সংশ্লিষ্টতা পাওয়া গেছে। মস্তিষ্কের অ্যানিউরিজমের অন্য ধরনের কারণগুলোর মধ্যে রয়েছে মাথার জখম এবং সংক্রমণ।

তথ্যসূত্র
---------

1. ↑  Brisman, JL; Song, JK (আগস্ট ৩১, ২০০৬)। "Cerebral aneurysms.": 928–39। ডিওআই:10.1056/nejmra052760। পিএমআইডি 16943405।
2. 1 2  Goljan, Edward F. (২০০৬)। *Rapid Review Pathology* (2nd সংস্করণ)। St. Louis: Mosby। পৃষ্ঠা 158। আইএসবিএন 978-0-323-04414-1।
3. ↑  Alway, David; Cole, John Walden, সম্পাদকগণ (২০০৯)। *Stroke Essentials for Primary Care: A Practical Guide*। New York: Humana Press। পৃষ্ঠা 86–88,153। আইএসবিএন 978-1-934115-01-5।
4. ↑  Brown, Walter L. Kemp, Dennis K. Burns, Travis G. (২০০৮)। *Pathology the big picture*। New York: McGraw-Hill Medical। পৃষ্ঠা 148। আইএসবিএন 978-0-07-159379-3।

বহিঃসংযোগ
---------

* ন্যাশনাল ইনস্টিটিউট অব নিউরোলজিকাল ডিসঅর্ডার অ্যান্ড স্ট্রোক (যুক্তরাষ্ট্র)
**বিশ্বনাথ ঘাট** পর্যটকের আকর্ষণীয় স্থান। অসমের শোণিতপুর জেলার মহকুমা বিশ্বনাথ চারিআলি থেকে ৫কি:মি দক্ষিণে ব্রহ্মপুত্র নদের পারে এটি অবস্থিত । প্রাকৃতিক সৌন্দর্যে পরিপূর্ণ এই স্থান পর্যটকদের জন্য যথেষ্ট আকর্ষণীয়। বর্তমান স্থানটি কাজিরাঙা জাতীয় উদ্যানের অন্তর্ভুক্ত। আহোম রাজত্বকালে এখানে বহু দেব-দেবীর মন্দির নির্মাণ করা হয়েছিল
। 
এখানে অবস্থিত ৩০টি দেব-দেবীর মন্দিরের নাম- উমা, চক্রেশ্বর, হরিহর কর্দমেশ্বর, বাসুদেব, নাংগলেশ্বর, ভৈরবেশ্বর, বাঘেশ্বরী, সিদ্ধেশ্বর, বিশ্বনাথ, চণ্ডী, কমলেশ্বর, শিবনাথ, মুক্তিনাথ, বানেশ্বর বা বরদোল, জাগ্রা, বুঢ়ামাধব (প্রতাপগড়), কালভৈরব, বীরভদ্র বা বরলা শীল, জোঙাশীল, পুর্বশঙ্কর, সুর্য্যমাধব, অন্নপুর্ণা, গণেশ, বৃষধ্বজ, কাশীনাথ, উদ্রেশ্বর, গৌরীবল্লভ, বিষ্ণু, দুর্গাশক্তি ও মঙ্গল চণ্ডিকা।

অসমের ইতিহাসে বিশ্বনাথ ঘাট
--------------------------

আহোম রাজত্বের সময় আহোম রাজা রুদ্রসিংহ যজ্ঞ করার জন্য বিশ্বনাথ ঘাটে এসেছিলেন।

কছাড়ি জাতির সহিত বারভূঞার সংঘর্ষ হওয়ার সময় মহাপুরুষ শ্রীমন্ত শঙ্করদেব বরদোয়া ত্যাগ করে কিছুকাল সময় বিশ্বনাথ ঘাটে আশ্রয় নিয়েছিলেন।

মণিরাম দেওয়ানের আঠটি স্থানে স্থায়ী বাসগৃহ ছিল। তারমধ্যে একটি বিশ্বনাথেও ছিল। তাঁর একটি কন্যার বিয়ে এখান থেকেই দিয়েছিলেন ।

তথ্যসূত্র
---------

1. ↑  "Indira Gandhi National Centre for the Arts (IGNCA)"। সংগ্রহের তারিখ ডিসেম্বর ১৩, ২০১২। [*স্থায়ীভাবে অকার্যকর সংযোগ*]
2. ↑  "অধিক চিত্রর বাবে ক্লীক করক"। সংগ্রহের তারিখ ডিসেম্বর ১৩, ২০১২। [*স্থায়ীভাবে অকার্যকর সংযোগ*]
3. ↑  "চণ্ডী মন্দিরর আধিক চিত্র চাওক"। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ ডিসেম্বর ১৩, ২০১২।
4. ↑  "ভিডিঅ' চাওক"। সংগ্রহের তারিখ ডিসেম্বর ১৩, ২০১২।
5. ↑  "জয়ন্তীয়া বুরঞ্জী"।  `|ইউআরএল=` অনুপস্থিত বা খালি (সাহায্য); `|সংগ্রহের-তারিখ=` এর `|ইউআরএল=` প্রয়োজন (সাহায্য)
6. ↑  ড৹ মহেশ্বর নেওগ। "পবিত্র অসম"।  `|ইউআরএল=` অনুপস্থিত বা খালি (সাহায্য); `|সংগ্রহের-তারিখ=` এর `|ইউআরএল=` প্রয়োজন (সাহায্য)
7. ↑  বেনুধর শর্মা।। "'মণিরাম দেৱান'"।  `|ইউআরএল=` অনুপস্থিত বা খালি (সাহায্য); `|সংগ্রহের-তারিখ=` এর `|ইউআরএল=` প্রয়োজন (সাহায্য)
**ডেভিড জ্যুড জনসন** (এই শব্দ সম্পর্কেউচ্চারণ (সাহায্য·তথ্য); জন্ম: ১৬ অক্টোবর, ১৯৭১) কর্ণাটকের আরাসিকেরে এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে কর্ণাটক ও বেলাগাভী প্যান্থার্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ডেভিড জনসন**।

প্রথম-শ্রেণীর ক্রিকেট
---------------------

১৯৯২-৯৩ মৌসুম থেকে ২০০১-০২ মৌসুম পর্যন্ত ডেভিড জনসনের প্রথম-শ্রেণীর খেলোয়াড়ী জীবন চলমান ছিল। ভারতীয় দলের ফাস্ট বোলারের ঘাটতি থাকায় ঘরোয়া পর্যায়ের ক্রিকেটে দূর্দান্ত ক্রীড়াশৈলী প্রদর্শনকারী ডেভিড জনসনকে অন্তর্ভুক্ত করা হয়। 
১৯৯৫-৯৬ মৌসুমের রঞ্জী ট্রফি প্রতিযোগিতায় কেরালার বিপক্ষে ১৫২ রান খরচায় ১০ উইকেট লাভ করেন। এটিই খেলায় তার ব্যক্তিগত সেরা ছিল। ফলশ্রুতিতে, দল নির্বাচকমণ্ডলীর দৃষ্টি আকর্ষণে সক্ষমতা দেখান।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ডেভিড জনসন। ১০ অক্টোবর, ১৯৯৬ তারিখে দিল্লিতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৬ ডিসেম্বর, ১৯৯৬ তারিখে ডারবানে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।

১৯৯৬ সালে দুই টেস্টে অংশ নিয়ে তিনটিমাত্র উইকেট লাভ করেছিলেন। তৎকালীন সময়ে ঘণ্টায় ১৫০ কিলোমিটার গতিবেগে বোলিং করে ভারতের দ্রুততম বোলার হিসেবে পরিগণিত হয়েছিলেন। ফিরোজশাহ কোটলা মাঠে সিরিজের একমাত্র টেস্টে অস্ট্রেলিয়ার বিপক্ষে অভিষেক পর্ব সম্পন্ন হয় তার। নিয়মিত ফাস্ট বোলার জাভাগল শ্রীনাথের আঘাতপ্রাপ্তিতে জনসনকে দলে রাখা হয়। কর্ণাটকের দলীয় সঙ্গী ভেঙ্কটেশ প্রসাদের সাথে বোলিং কর্মে অগ্রসর হন। দ্বিতীয় ইনিংসে মাইকেল স্ল্যাটারের উইকেট পেয়েছিলেন।

এরপর, দলের সাথে দক্ষিণ আফ্রিকা গমন করেন। তবে, একটিমাত্র টেস্ট খেলার সুযোগ পান। তবে, প্রথম-শ্রেণীর ক্রিকেটে খেলেছেন ২৮টি ও ৯৫ উইকেট লাভের পাশাপাশি ১০১ রানের অপরাজিত ও একমাত্র শতরানের ইনিংস খেলেছিলেন তিনি। দক্ষিণ আফ্রিকায় সিরিজের প্রথম টেস্টে অংশ নিয়ে হার্শেল গিবস ও ব্রায়ান ম্যাকমিলানকে আউট করেন।

তাকে কখনো আন্তর্জাতিক অঙ্গনের উপযোগী খেলা প্রদর্শন করতে দেখা যায়নি। মনোযোগহীনতাসহ বলের উপর নিয়ন্ত্রণহীনতাই দায়ী ছিল।

তথ্যসূত্র
---------

1. ↑  List of India Test Cricketers
2. ↑  "India – Test Batting Averages"। ESPNCricinfo। সংগ্রহের তারিখ ৬ সেপ্টেম্বর ২০২০।
3. ↑  "India – Test Bowling Averages"। ESPNCricinfo। সংগ্রহের তারিখ ৬ সেপ্টেম্বর ২০২০।

আরও দেখুন
---------

* অজিত পাই
* সৌরভ গঙ্গোপাধ্যায়
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে ডেভিড জনসন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডেভিড জনসন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
**কৃথিকা জয়কুমার** একজন ভারতীয় চলচ্চিত্র অভিনেত্রী এবং শাস্ত্রীয় নৃত্যশিল্পী । তিনি দক্ষিণ ভারতের ছবিতে অভিনয় করেন।

পেশা
----

কৃথিকা জয়কুমার সাত বছর বয়স থেকেই ভরতনাট্যম অনুশীলন শুরু করেছিলেন। তিনি বেঙ্গালুরুতে গুরু শ্রী মিঠুন শ্যামের অধীনে প্রশিক্ষণ নেন। তিনি যখন তিরুবনন্তপুরমের একটি অনুষ্ঠানে পারফর্ম করছিলেন তখন মালায়ালাম চলচ্চিত্র পরিচালক বালু কিরিয়থ তাকে সিনেমায় অভিনয়ের জন্য রাজি করিয়েছিলেন । পরে তার অডিশন হয় এবং তাকে দ্রাশ্যাম চলচ্চিত্রের ভেঙ্কটেশ দাগ্গুবতির কন্যার ভূমিকার জন্য নির্বাচন করা হয়েছিল, এটি একটি তেলুগু মালায়ালম ছবি দ্রিশ্যমের পুনর্নির্মাণ ছিল।  তিনি চলচ্চিত্রের মাধ্যমে স্বীকৃতি পেয়েছিলেন।

চলচ্চিত্রের তালিকা
------------------

| বছর | শিরোনাম | ভূমিকা | ভাষা | মন্তব্য |
| --- | --- | --- | --- | --- |
| ২০১৪ | *দ্রাশ্যাম* | আঞ্জু | তেলুগু |  |
| ২০১৫ | *মুষ্টিযোদ্ধা* | কমলা | কন্নড |  |
| ২০১৫ | *বিনয়ায় রামায়া* | Janaki | তেলুগু |  |
| ২০১৬ | *রোজুলু মারাই* | Aadya |  |
| ২০১৬ | *ইন্ট্লো দেইয়াম নেকেম ভইম* | ইন্ধুমথি |  |
| ২০১৯ | *কাভাচ্ছা* |  | কন্নড |  |
|  | *সান্থানা দেওয়ান* |  | তামিল | চলচ্চিত্রায়ন চলছে |

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০২০।
2. ↑  "Drushyam review. Drushyam Telugu movie review, story, rating - IndiaGlitz.com"। *IndiaGlitz*। সংগ্রহের তারিখ ২২ মে ২০১৫।

বহিঃসংযোগ
---------

* ইন্টারনেট মুভি ডেটাবেজে কৃত্তিকা জয়কুমার (ইংরেজি)
**জিনাত কোরায়শি কারজাই** (জন্ম ১৯৭০) আফগানিস্তানের সাবেক রাষ্ট্রপতি হামিদ কারজাইয়ের স্ত্রী এবং ২০০১ থেকে ২০১৪ সাল পর্যন্ত আফগানিস্তানের ফার্স্ট লেডি ছিলেন। কান্দাহার শহরের আদিবাসী হলেও তিনি সেখান থেকে কাবুলে চলে যান যেখানে তিনি তার স্বামীর সাথে রাষ্ট্রপতি প্রাসাদে থাকতেন। তাদের পরিবারে চারটি সন্তান রয়েছে।

প্রাথমিক জীবন
-------------

তিনি কান্দাহারে ১৯৭০ সালে জন্মগ্রহণ করেন এবং সেখানেই বেড়ে উঠেন।তার পিতা একজন সরকারি কর্মকর্তা ছিলেন।উচ্চ মাধ্যমিক শেষ করে জিনাত কারজাই কাবুল বিশ্ববিদ্যালয়ে ভর্তি হন।জাতিসত্ত্বায় তিনি পশতুন বংশীয়। ১৯৯৩ সালে, তিনি এবং তার পরিবার গৃহযুদ্ধ থেকে বাচঁতে পাকিস্তানের বেলুচিস্তানের কোয়েটায়পালিয়ে যান। পেশায় তিনি একজন স্ত্রীরোগবিশেষজ্ঞ ছিলেন এবং হামিদ কারজাইয়ের সাথে বিয়ের পূর্বে তিনি পাকিস্তানে বসবাসরত আফগান শরণার্থীদের চিকিৎসার জন্য পাকিস্তানের হাসপাতালে কাজ করতেন।

পারিবারিক জীবন
--------------

২০০৫ সালে আমেরিকান ফার্স্ট লেডি লাউরা বুশের সঙ্গে জিনাত কারজাই
তিনি হামিদ কারজাইয়ের দূর সর্ম্পকের আত্মীয় হন এবং ২০০৭ সালে জন্মগ্রহণকারী তাদের একটি ছেলে, যার নাম মীরওয়াইস এবং মালালাই নামে আরেকটি কন্যা, যে ২০১২ সালে জন্মগ্রহণ করেন।২০১৪ সালের মার্চে , যখন জিনাত কারজাইয়ের বয়স ৪৪, তাদের তৃতীয় সন্তান হওসি ভারতের গুড়গাঁওতে একটি প্রাইভেট হাসপাতালে জন্মগ্রহণ করেন। ২০১৬ সালের ৩ সেপ্টম্বরে তাদের চতুর্থ সন্তান নয়া দিল্লির অ্যাপোলো হাসপাতালে জন্মগ্রহণ করেন। ডা. জিনাত কোরায়শ পরিবারের বংশধর এবং তার স্বামী কারজাই পপালজাই গোত্রের অধিবাসী।

আফগানিস্তানের নারীদের নাগরিক অধিকার অর্জনে সহায়তারজন্য যে রাষ্ট্রপতি সবার দ্বারা প্রশংসিত হয়েছিল, সে হামিদ কারজাইকেই তার স্ত্রী জিনাত কারজাইয়ের প্রতি তার রক্ষণশীল আচরণে জন্য সমালোচনা মুখোমুখি হতে হয়। অনেকেই হামিদ কারজাইকে রক্ষণশীল মোল্লা ও ধর্মীয় নেতাদের সমালোচনার ভয়ে ফার্স্ট লেডিকে মিডিয়ার নাগালের বাইরে রাখার অভিযুক্ত করেছেন।

তথ্যসূত্র
---------

1. ↑  "Afghan First Lady's quiet public debut"। *The Daily Telegraph*। ১০ এপ্রিল ২০০৪। সংগ্রহের তারিখ ২৯ জানুয়ারি ২০১১।
2. ↑  "Afghan President Hamid Karzai's baby girl born in Gurgaon hospital"। *Times of India*।
3. ↑  "Meeting Afghanistan's 'invisible' first lady"। *BBC*। ৮ মার্চ ২০১৩।

বহিঃসংযোগ
---------

টেমপ্লেট:Hamid Karzai


উইকিমিডিয়া কমন্সে **জিনাত কারজাই** সংক্রান্ত মিডিয়া রয়েছে।
**ডেভিড জুকার (রাজনীতিবিদ)** ( হিব্রু ভাষায়: דוד צוקר‎, জন্ম ১১ সেপ্টেম্বর ১৯৪৮) একজন ইসরায়েলি শান্তি কর্মী ও প্রাক্তন রাজনীতিবিদ। তিনি রেটেজ ও মেরেটজের হয়ে ১৯৮৬ ও ১৯৯৯ সালে একজন স্বাধীন মত প্রকাশকারী হিসাবে নেসেটে কাজ করেন।

জীবনী
-----

১৯৪৮ সালে হাইফায় জন্মগ্রহণকারী জাকার জেরুজালেমের হিব্রু বিশ্ববিদ্যালয়ে পড়াশোনা করে বিএ ও এমএ ডিগ্রী অর্জন করেন। তিনি তেল আবিব বিশ্ববিদ্যালয়ে ডক্টরেট ডিগ্রী নেন। ১৯৭৮ সালে প্রতিষ্ঠিত "পিস নাউ" এর একজন প্রতিষ্ঠাতা সদস্য এবং ১৯৮৪ সাল থেকে ১৯৮৮ এর মধ্যে রেটেজ মহাসচিব হিসেবে দায়িত্ব পালন করেন।

জাকার ১৯৮৪ সালের নেসেট নির্বাচনের আগে রেটেজ তালিকায় স্থান অর্জন করেন, কিন্তু একটি আসন জিততে ব্যর্থ হন। তিনি ১৯৮৬ সালের ২৬ নভেম্বরে মর্দেচাই বার-অনের পরিবর্তে নেসেটে প্রবেশ করেন এবং পরে পদত্যাগ করেন। তিনি ১৯৮৮ সালে পুনর্নির্বাচন করেন। একই বছর তিনি বি'সেলেমকে সাহায্য করেন। তিনি ১৯৯২ ও ১৯৯৬ সালে পুনরায় নির্বাচিত হন (এ সময় রেটেজ মেরেটেজে মিশে এক হয়ে যায়)।

তিনি ১৭ মার্চ ১৯৯৯ তারিখে মেরেটজ তালিকায় একটি বাস্তবসম্মত স্থান অর্জন করতে ব্যর্থ হয়ে মেরেটজ ত্যাগ করেন এবং  ১৯৯৯ সালের মে মাসের নির্বাচনের আগে তিনি গ্রিন পার্টিতে যোগ দেন। নির্বাচনী তালিকার তার নেতৃত্ব থাকে। তিনি নির্বাচনী সীমা অতিক্রম করতে ব্যর্থ হয়ে আসন হারান।

উদার নীতি
---------

কখনও কখনও ডেভিড জুকারকে ইসরায়েলের সবচেয়ে অপছন্দের মানুষ মনে হয়। ইসরাইলের মানবাধিকার লঙ্ঘনে তাকে আরব-প্রেমিকের মতো মনে হয়। অধিকৃত পশ্চিম তীর ও গাজা উপত্যকায় বসতি সম্প্রসারণের পরিকল্পনা তৈরী এবং বিদেশে প্রচারের জন্য তাকে বিশ্বাসঘাতক বলা হয়। ধর্মনিরপেক্ষ অধিকারের জন্য তার লড়াই ধর্মীয় ব্যক্তিদের কাছ থেকে গভীর অসম্মতি আকর্ষণ করে যারা তার ইহুদিত্ব নিয়ে প্রশ্ন তোলে। কিন্তু ইসরায়েলের পার্লামেন্টে একটি ছোট বামপন্থী গোষ্ঠীর সদস্য জাকার ক্রমবর্ধমান রক্ষণশীল ইসরায়েলে উদার মূল্যবোধের শেষ নিদর্শনগুলি উদ্ধারের জন্য বিরোধী রাজনীতির সীমিত বিষয়গুলি ব্যবহার করে চলে। এক সাক্ষাৎকারে তিনি বলেন, "এই উদার ধারণাটি মানুষকে অস্বস্তিকর করে তোলে।" "কোনও প্রশ্ন ছাড়াই বলতে চাই, "আমি যা করি তার উপাদান গভীর শত্রুতা তৈরি করে, এমনকি ঘৃণাও।"

তথ্যসূত্র
---------

1. ↑  Knesset Members of the Eleventh Knesset Knesset website
2. ↑  Mergers and Splits Amongst Parliamentary Groups Knesset website
3. ↑  Parties and Lists  ওয়েব্যাক মেশিনে আর্কাইভকৃত এপ্রিল ১৮, ২০০১ তারিখে The Jerusalem Post
4. ↑  Facebook; Twitter; options, Show more sharing; Facebook; Twitter; LinkedIn; Email; URLCopied!, Copy Link; Print (১৯৯১-০৭-২৩)। "Profile : A Leftist Picks Fights in the Name of Peace : \* David Zucker draws insults and attacks in his drive to keep the liberal flame alive amid Israeli conservatism."। *Los Angeles Times* (ইংরেজি ভাষায়)। সংগ্রহের তারিখ ২০২১-০৯-২২।
সাহিত্যে **কূটাভাস** বা **প্যারাডক্স** (ইংরেজি: Paradox, ফার্সি: متناقض‌نما‎‎) হলো আকর্ষণীয় উপস্থাপন অথবা অপ্রত্যাশিত অন্তদৃষ্টির স্বার্থে ধারণাসমূহের বিপরীতমুখী রসায়ন। সাহিত্য রচনার একটি পদ্ধতি হিসেবে ও আপাতদৃষ্টিতে পরস্পরবিরোধী বিবৃতিসমূহ পরীক্ষা ও তাদের উপস্থিতির প্রকাশে এটি ব্যবহৃত হয়। 

সাহিত্য অথবা বাগ্মিতাসংক্রান্ত কূটাভাসসমূহের প্রচুর দেখা মিলে অস্কার ওয়াইল্ড ও জি.কে. চেস্টারটনের লেখায়। অধিকাংশ সাহিত্যেই পরিস্থিতি কূটাভাস দেখা যায়; রেবেলায়স, বোর্হেস, চেস্টারটনদের বলা হয়ে থাকে এ পরিস্থিতি ও বাগ্মিতাসংক্রান্ত কুটাভাসের ওস্তাদ। ওয়াইল্ডের "I can resist anything except temptation" এবং চেস্টারটনের "Spies do not look like spies" বাগ্মিতাসংক্রান্ত কূটাভাসের উদাহরণ। আরও পেছনে গেলে, "though this be madness, yet there is method in't" পোলৌনিয়াসের এ উপলব্ধিও অন্য একটা উদাহরণ। অযৌক্তিক ও রূপকশোভিত বিবৃতিও কূটাভাস হতে পারে, উদাহরণস্বরূপ: "The pike flew to the tree to sing." আক্ষরিক অর্থে এটি অযৌক্তিক হলেও এ রূপকের ব্যাখ্যা হতে পারে অনেককিছু।

তথ্যসূত্র
---------

1. ↑  রেসা, নিকোলাস। *প্যারাডক্সেস: দেয়ার রুটস, রেঞ্জ এন্ড রেজ্যুলিউশন*। উন্মুক্ত আদালত: শিকাগো, ২০০১।
কৃতিকা কামরার জন্ম ১৯৮৮ সালের ২৫ অক্টোবর। কৃতিকা মধ্যপ্ৰদেশ এর এক হিন্দু ধৰ্মাবলম্বী পরিবারে জন্ম গ্ৰহন করেন। কৃতিকা স্কুল শিক্ষা দিল্লী পাব্লিক স্কুল থেকে করেন। অতি কম সময়ের ভিতরে ভারতীয় টেলিভিশন এর ধারাবাহিক জগতে নিজের প্ৰতিভার প্ৰসার ঘটাতে সক্ষম হন কৃতিকা।কৃতিকা এনআইইএফ তে ফ্যাশানের উপর ডিগ্ৰী করা অবস্থায় তিনি "ইহা কে হাম হে সিকেন্দার" ধারাবাহিকের অফার পান।এজন্য তাকে প্রথম বর্ষের পর ডিগ্রি পড়া ছেড়ে দেন।এরপর তিনি এনডিটিভি ইমাজিনের "কিতনি মোহবত হে" ধারাবাহিক অভিনয় করতে শুরু করেন ও এর মাধ্যমে যুব সমাজের রোল মডেলে পরিণত হন। পরে কৃতিকা মুম্বাই এ পরা কলা বিষয়ে ডিগ্ৰী করেন। কৃতিকা তার অভিনয়ের মাধ্যমে সমগ্ৰ ভারতের মন আকৰ্ষণ করতে সক্ষম হন। তিনি বহু ধারাবাহিকে অভিনয় করেছেন। সনি টিভির "কুছ তো লোগ কহেংগে" নামক ধারাবাহিকে ডক্টর নিধি বৰ্মা হিসেবে অভিনয় করে ও তিনি বেশ জনপ্রিয়তা পান।

অনুষ্ঠান
--------

* কিতনি মোহব্বত হে- (আরুহি)
* কিতনি মোহব্বত হে ২- (আরুহি)
* প্যায়ার কা বন্ধন- (প্ৰতীক্ষা)
* যারা নাচকে দিখা- (কৃতিকা কামরা)
* কুছ তো লোগ কহেংগে- (ডক্টর নিধি বৰ্মা)

তথ্যসূত্ৰ
---------

1. ↑  "Welcome to Kritika Kamra's Profile"। জানুয়ারি ৮, ২০১২ তারিখে মূল থেকে আর্কাইভ করা। সংগ্রহের তারিখ জানুয়ারি ৩১, ২০১২।
2. 1 2  "TV Shows of Kritika Kamra"। সংগ্রহের তারিখ জানুয়ারি ৩১, ২০১২।
**ইন্ডিকা সঞ্জীবা গলাগে** (সিংহলি: ඉන්දික ගාල්ලගේ; জন্ম: ২২ নভেম্বর, ১৯৭৫) পানাদুরা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এ দশকের শেষার্ধ্ব থেকে ২০০০-এর দশকের সূচনাকাল পর্যন্ত অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে বার্গার রিক্রিয়েশন ক্লাব, কলম্বো ক্রিকেট ক্লাব ও পানাদুরা স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ইন্ডিকা গলাগে**।

প্রথম-শ্রেণীর ক্রিকেট
---------------------

১৯৯৫-৯৬ মৌসুম থেকে ২০০৬ সাল পর্যন্ত ইন্ডিকা গলাগে’র প্রথম-শ্রেণীর খেলোয়াড়ী জীবন চলমান ছিল। লিকলিকে গড়নের ডানহাতি ফাস্ট-মিডিয়াম বোলার ছিলেন ইন্ডিকা গলাগে। তবে, জাতীয় দল থেকে বেশ উপেক্ষার শিকারে পরিণত হয়েছিলেন।

বেশ লম্বাটে খেলোয়াড় হওয়ায় উচ্চমানের ভঙ্গীমা প্রদর্শনে বলকে পর্যাপ্ত সিম আনয়ণে সচেষ্ট ছিলেন। এছাড়াও, পর্যন্ত বাউন্স করতে পারতেন। দক্ষিণাঞ্চলীয় পানাদুরা এলাকায় জন্মগ্রহণকারী ইন্ডিকা গলাগে শ্রী সুমঙ্গলায় পড়াশুনো করেন। বিদ্যালয়ে থাকাকালেই অনূর্ধ্ব-১৩ দলের পক্ষে জাতীয় পর্যায়ে খেলার জন্যে মনোনীত হন। শ্রীলঙ্কার পক্ষে অনূর্ধ্ব-১৩ দলের পক্ষে খেলায় অংশগ্রহণের পর বয়সভিত্তিক প্রত্যেক দলে প্রতিনিধিত্ব করেছেন ইন্ডিকা গলাগে।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন ইন্ডিকা গলাগে। ১৮ নভেম্বর, ১৯৯৯ তারিখে বুলাওয়েতে স্বাগতিক জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, তারিখে ১৯ ডিসেম্বর, ১৯৯৯ তারিখে হারারেতে একই দলের বিপক্ষে একদিনের আন্তর্জাতিকে অভিষেক ঘটে তার। ১১ ফেব্রুয়ারি, ২০০১ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি।

১৯৯৮ সালে শ্রীলঙ্কা দলের সদস্যরূপে ইংল্যান্ড গমন করেন। ১৯৯৯ সালে নিজস্ব স্বর্ণালী সময় অতিবাহিত করেন। এ বছরটি তার জন্যে ভীষণ বিস্ময়ের কারণ ছিল। পূর্ববর্তী বছরে কুয়ালালামপুরে অনুষ্ঠিত কমনওয়েলথ গেমসের ক্রিকেটে অংশ নেয়ার পর অস্ট্রেলিয়ায় খেলেন। শারজায় কোকা-কোলা ট্রফিতে অংশ নেন ও জিম্বাবুয়ের বুলাওয়েতে তার টেস্ট অভিষেক পর্ব সম্পন্ন হয়। সেখানেই ওডিআই সিরিজের পঞ্চম খেলায় প্রথমবারের মতো ওডিআইয়ে অংশ নেন।

অবসর
----

ক্রিকেট খেলা থেকে অবসর গ্রহণের পর অস্ট্রেলিয়ায় অভিবাসিত হন ও নাগরিকত্ব লাভ করেন। মেলবোর্নভিত্তিক ক্লাব ক্রিকেটে অংশ নিচ্ছেন। ব্যক্তিগত জীবনে বিবাহিত তিনি। তার তিন পুত্র ও এক কন্যা রয়েছে।

তথ্যসূত্র
---------

1. ↑  "Indika Gallage Cricinfo Profile"। *ESPN Cricinfo*। সংগ্রহের তারিখ ১ অক্টোবর ২০১৬।
2. ↑  "Indika Gallage - A forklift driver with a Test cap"। *ESPN Cricinfo*। সংগ্রহের তারিখ ১ অক্টোবর ২০১৬।

আরও দেখুন
---------

* দিলহারা ফার্নান্দো
* দিলীপ সামারাবীরা
* এক টেস্টের বিস্ময়কারী
* শ্রীলঙ্কান টেস্ট ক্রিকেটারদের তালিকা
* ১৯৯৮ কমনওয়েলথ গেমসে ক্রিকেট
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে ইন্ডিকা গলাগে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ইন্ডিকা গলাগে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
| পরিবেশ আইন |
| --- |
| ধারাবাহিকের একটি অংশ |
|  |
| 
দূষণ নিয়ন্ত্রণ আইন |
| * পরিবেশগত প্রভাব মূল্যায়ন
* বায়ুর গুণমান আইন
* পানির গুণমান আইন
* বর্জ্য ব্যবস্থাপনা আইন
* পরিবেশ পরিষ্কারকরণ আইন
 |
| 
প্রাকৃতিক সম্পদ আইন |
| * প্রজাতি সংরক্ষণ
* পানি সম্পদ আইন
* খনিজ সম্পদ আইন
* বনজ সম্পদ আইন
* মৎস্য সম্পদ আইন
* Game law
 |
| 
তথ্যসূত্র উপকরণ |
| * পরিবেশগত জার্নাল
* আন্তর্জাতিক পরিবেশগত চুক্তি
* দেশ অনুযায়ী পরিবেশগত আইন
* পরিবেশগত মামলা
* পরিবেশ মন্ত্রক
* Supranational environmental agencies
 |
| 
সম্পর্কিত বিষয়াবলি |
| * প্রশাসনিক আইন
* দেউলিয়াত্ব আইন
* Earth jurisprudence
* Ecocide
* শক্তি আইন
* পরিবেশগত অপরাধ
	+ poaching
* পরিবেশগত ন্যায়বিচার
* বীমা আইন
* আন্তর্জাতিক আইন
* ভূমি আইন
* ভূমির ব্যবহার
* সমুদ্র আইন
* সম্পত্তি আইন
* Public trust doctrine
* প্রকৃতির অধিকার
* বন্য আইন
 |
| * দে
* স
 |

**পরিবেশ পরিষ্কারকরণ আইন** পরিবেশগত উপদান তথা মাটি, পলি, ভূ-উপরস্থ পানি, ভূগর্ভস্থ পানি থেকে দূষণ দূর করার বিষয়টি তদারকি করে। দূষণ নিয়ন্ত্রণ আইনের মত পরিষ্কারকরণ আইন পরিবেশ দূষণের পরিণতি সম্পর্কে প্রতিক্রিয়া জানতে তৈরি করা হয়েছে। এটি কেবল জরুরি সাড়া দেওয়ার পদক্ষেপ জানানোই নয়, বরং কারা এই পদক্ষেপ নেওয়ার দায়িত্বে রয়েছে তাদের সম্পর্কেও বিস্তারিত তথ্য প্রদান করে। নিয়ন্ত্রকের প্রয়োজনীয় নিয়মাবলি হল জরুরি সাড়া দেওয়ার নিয়ম, দায়িত্ব বণ্টন, অবস্থান মূল্যায়ন, প্রতিকারমূলক অনুসন্ধান, বাস্তবায়ন অধ্যয়ন, প্রতিকারমূলক পদক্ষেপ, সংশোধন-উত্তর পর্যবেক্ষণ ও অবস্থানের পুনঃব্যবহার।

বিভিন্ন পরিবেশগত উপাদানের পরিষ্কারকরণ ও সংশোধনের তদারকির জন্য বিভিন্ন আইন বলবৎ হতে পারে। পরিষ্কারকরণের প্রয়োজনীয় নিয়মাবলি একক আইন হিসেবে পরিণত হতে পারে, অথবা কোন নির্দিষ্ট পরিবেশগত উপাদান বা দূষণের উপর ভিত্তি করে বৃহৎ আইনের অংশ হতে পারে।

জরুরী সাড়া ও নিবারণ
--------------------

পরিবেশ পরিষ্কারকরণ আইনে পরিবেশগত জরুরী অবস্থা শনাক্তকরণ ও সাড়া দেওয়ার প্রয়োজনীয় বিষয়াবলি থাকতে পারে। এ সকল ক্ষেত্রে, আইনে বলা থাকে কখন তাৎক্ষণিক জরুরী সাড়া দেওয়া প্রয়োজন, বা এমন কোন মাপকাঠি নির্ধারণ করা যাতে করে নিয়ন্ত্রক এজেন্সি জরুরী সাড়া দিতে পারে। উদাহরণস্বরূপ - যখন কোন দূষণের ফলে মানব স্বাস্থ্য বা বাস্তুবিদ্যা সংক্রান্ত তাৎক্ষণিক ঝুঁকির সম্ভাবনা দেখা দেয়, তখন তাৎক্ষণিক সাড়ামূলক পদক্ষেপ প্রয়োজন হতে পারে। তেল নিঃসরণ ও বৃহদাকারে রাসায়নিক পদার্থ নির্গমন-সংক্রান্ত ঘটনা ঘটলে প্রায়ই তাৎক্ষণিক সাড়ামূলক পদক্ষেপ প্রয়োজন হয়ে থাকে।

প্রতিকারমূলক ব্যবস্থা
---------------------

পরিবেশগত প্রতিকার হল পরিবেশগত উপাদান থেকে দূষণ সরিয়ে ফেলে, সাড়ানো, ও পৃথক করার প্রক্রিয়া। পরিবেশ পরিষ্কারকরণ আইনে নির্দিষ্ট করে প্রতিকারমূলক বিধি, বা মানদণ্ড এবং নিয়ন্ত্রক এজেন্সি কীভাবে সঠিক প্রতিকারের ব্যবস্থা গ্রহণ করবে তা থাকতে পারে।

তথ্যসূত্র
---------

1. ↑  "Environmental Cleanup" (পিডিএফ)। *ওরেগন লেজিস্লেচার*। সংগ্রহের তারিখ ৫ জুন ২০২০।
2. ↑  US EPA materials on Imminent and Substantial Endangerment under the Resource Conservation and Recovery Act and CERCLA.
‘মস্তিষ্কের রক্তক্ষরণ’-এর অন্য ব্যবহারের জন্য, মস্তিষ্কের রক্তক্ষরণ (দ্ব্যর্থতা নিরসন) দেখুন।
ইন্ট্রাপ্যারেনকাইমাল রক্তক্ষরণ
**ইন্ট্রাপ্যারেকাইমাল রক্তক্ষরণ** (ইংরেজি: Intraparenchymal hemorrhage) হচ্ছে ইন্ট্রাসেরিব্রাল রক্তক্ষরণের একটি ধরন যেখানে মস্তিষ্কের প্যারেনকাইমার অভ্যন্তরে রক্তক্ষরণের ঘটনা ঘটে। ইন্ট্রাসেরিব্রাল রক্তক্ষরণের অপর ধরনটি হচ্ছে ইন্ট্রাভেন্ট্রিকুলার রক্তক্ষরণ।

সকল ধরনের স্ট্রোকের ৮-১৩% ইন্ট্রাপ্যারেকাইমাল রক্তক্ষরণের সাথে সংশ্লিষ্ট। বিভিন্ন কারণে এ ধরনের রক্তক্ষরণ সংঘটিত হতে পারে এবং অনেক প্রকার ব্যাধির সাথে এর সংশ্লিষ্টতা রয়েছে। এ ধরনের রক্তক্ষরণের ফলে আক্রান্ত রোগী অনেক ক্ষেত্রেই মৃত্যু বা মারাত্মক ধরনের পঙ্গুত্বের স্বীকার হন যার ঝুঁকি সাবঅ্যারাকনয়েড রক্তক্ষরণ বা ইস্কিমিক স্ট্রোকের চেয়ে বেশি। এজন্য এই রোগের ক্ষেত্রে অতি দ্রুত চিকিৎসা শুরু করা প্রয়োজন। রক্তক্ষরণ ও এর কারণে সৃষ্ট ইডিমার (যা প্রচলিত অর্থে পানি জমা হিসেবে পরিচিত) ফলে মস্তিষ্কের অন্তঃকরোটি চাপ বৃদ্ধি পায় যার ফলে মস্তিষ্কের টিস্যু ক্ষতিগ্রস্ত হয়ে স্নায়বিক ত্রুটি দেখা দিতে পারে। চাপের কারণে যদি মস্তিষ্কের প্যারেনকাইমা খুব বেশি স্থানচুত্য হয় তবে তা চাপ পর্যায়ক্রমে আরও বৃদ্ধি করতে পারে এবং প্রাণঘাতী ব্রেইন হার্নিিয়েশনের ঝুঁকি বৃদ্ধি করে।

চিকিৎসা
-------

ইন্ট্রাপ্যারেনকাইমাল রক্তক্ষরণসহ সকল প্রকার ইন্ট্রাসেরিব্রাল রক্তক্ষরণ-ই অত্যন্ত মারাত্মক একটি জটিলতা এবং এসকল ক্ষেত্রে তাৎক্ষণিক চিকিৎসার প্রয়োজন হয়। প্রয়োজনীয় চিকিৎসার মধ্যে রয়েছে জীবনরক্ষাকারী শল্যচিকিৎসা, সহায়ক ব্যবস্থা, এবং সৃষ্ট লক্ষণসমূহ নিয়ন্ত্রণের জন্য প্রয়োজনীয় ব্যবস্থা। চিকিৎসা মূলত রক্তক্ষরণের স্থান, তীব্রতা, এবং কারণের ওপর নির্ভর করে। সুচিকিৎসা প্রায় ক্ষেত্রেই রোগীকে সৃষ্ট ক্ষতি কাটিয়ে উঠতে সাহায্য করে।

জমাট বাধা রক্ত, ত্রুটিপূর্ণ রক্তবাহিকা, বা টিউমার অপসারণের জন্য ক্রেনিওটমি করার প্রয়োজন পড়তে পারে। মস্তিষ্ক ফুলে ওঠা, খিঁচুনি রোধকল্পে, ব্যথা ও নিম্ন রক্তচাপ নিয়ন্ত্রণে ওষুধ প্রয়োগের প্রয়োজন হতে পারে।

তথ্যসূত্র
---------

বহিঃসংযোগ
---------
**পরিবেশ অধিদপ্তর** বাংলাদেশ সরকারের একটি 
পরিবেশ সংরক্ষণে দায়িত্বশীল অধিদপ্তর। এটি ঢাকা,বাংলাদেশে অবস্থিত। এটি পরিবেশ, বন ও জলবায়ু পরিবর্তন মন্ত্রণালয় এর অধীনস্থ একটি বিভাগ। বর্তমানে ড. আবদুল হামিদ এই অধিদপ্তরের মহাপরিচালকের দায়িত্ব পালন করছেন।

পরিবেশ অধিদপ্তরের ইতিহাস
------------------------

স্টকহোমে জাতিসংঘের হিউম্যান এনভায়রনমেন্ট কনফারেন্স ১৯৭২ এর পর বাংলাদেশ সরকার গণ স্বাস্থ্য প্রকৌশল জলদূষণ নিয়ন্ত্রণ কর্মসূচি চালায় ১৯৭৩ সালে। ১৯৭৭ সালে মাত্র ২৩ জন সদস্যকে নিয়ে পরিবেশ দূষণ নিয়ন্ত্রণ সেল গঠন করা হয় । পরে ১৯৮৯ সালে এ সেল থেকেই পরিবেশ অধিদপ্তর ও জনস্বাস্থ্য প্রকৌশল অধিদপ্তর প্রতিষ্ঠা করা হয়। প্রতেকটি কারখানা, প্রকল্প এই দপ্তর হতে অনুমোদন প্রাপ্ত হতে হয়। 

  

পরিবেশ সংরক্ষণ আন্তর্জাতিকভাবে সবচেয়ে আলোচিত বিষয়গুলির মধ্যে একটি। ক্রমাগত পরিবেশ দূষণের ফলে জলবায়ু পরিবর্তনের কারণে অন্যান্য বিষয়ের সাথে পৃথিবীতে প্রাণের অস্তিত্ব হুমকির মুখে পড়েছে। দীর্ঘদিন ধরে, বিশ্বজুড়ে পরিবেশবাদীরা এই এবং অন্যান্য চাপের পরিবেশগত বিষয়ে বিশ্ব নেতাদের দৃষ্টি নিবদ্ধ করার চেষ্টা করেছেন। প্রথম আন্তর্জাতিক সম্মিলিত প্রচেষ্টার মধ্যে একটি ছিলো ১৯৭২ সালে স্টকহোম কনফারেন্স অন হিউম্যান এনভায়রনমেন্ট। এই প্রচেষ্টাগুলিকে ১৯৯২ সালে ব্রাজিলের রিও ডি জেনেরিওতে আর্থ সামিটের মাধ্যমে একটি নতুন প্রেরণা দেওয়া হয়েছিল। বৈশ্বিক পরিবেশগত সমস্যায় আক্রান্ত হওয়ার পাশাপাশি বাংলাদেশ স্থানীয় ও আঞ্চলিক সমস্যার শিকার। বাংলাদেশ প্রাকৃতিকভাবে সৃষ্ট এবং মানুষের দ্বারা সৃষ্ট উভয় পরিবেশগত সমস্যার মুখোমুখি। বাংলাদেশের প্রধান পরিবেশগত সমস্যাগুলি অতিরিক্ত জনসংখ্যা এবং দারিদ্র্যের সমস্যাগুলিকে চিহ্নিত করা যেতে পারে। সেগুলো হল: বন উজাড়, পানির ক্রমবর্ধমান গুণমান, প্রাকৃতিক দুর্যোগ, জমির অবক্ষয়, লবণাক্ততা, অপরিকল্পিত নগরায়ন, অপরিকল্পিত পয়ঃনিষ্কাশন ও শিল্পবর্জ্য নিষ্কাশন ইত্যাদি।

১৯৭২ সালে স্টকহোম কনফারেন্স অন হিউম্যান এনভায়রনমেন্টের পরপরই বাংলাদেশে প্রথম পরিবেশগত কার্যক্রম গ্রহণ করা হয়। স্টকহোম সম্মেলনের ফলোআপ পদক্ষেপ হিসেবে, ১৯৭৩ সালে পানি দূষণ নিয়ন্ত্রণ অধ্যাদেশ জারি করার পরে, প্রাথমিকভাবে পানি দূষণ নিয়ন্ত্রণের লক্ষ্যে একটি প্রকল্প গ্রহণ করা হয় যা বাংলাদেশ সরকার অর্থায়নে জনস্বাস্থ্য প্রকৌশল অধিদপ্তরের তত্ত্বাবধানে ২৭ জন কর্মকর্তা-কর্মচারী নিয়ে কার্যক্রম শুরু করে। পরবর্তীতে ১৯৭৭ সালে, পরিকল্পনা কমিশনের একজন সদস্যের নেতৃত্বে ১৬ জন সদস্য নিয়ে পরিবেশ দূষণ নিয়ন্ত্রণ বোর্ড এবং ২৬ জন কর্মীসহ একজন পরিচালকের নেতৃত্বে পরিবেশ দূষণ নিয়ন্ত্রণ সেল প্রতিষ্ঠিত হয়। এটি ১৯৭৭ সালে পরিবেশ দূষণ নিয়ন্ত্রণ প্রকল্প প্রতিষ্ঠার মাধ্যমে, ১৯৮৫ সালে দূষণ নিয়ন্ত্রণ বিভাগ প্রতিষ্ঠা এবং অবশেষে, ১৯৮৯ সালে পুনর্গঠিত হয়ে পরিবেশ অধিদপ্তর নামকরণ করা হয় যার কার্যক্রম তত্ত্বাবধায়নে রাখা হয় একজন মহাপরিচালককে। অধিদপ্তরটি প্রধান কার্যালয়সহ ঢাকা, চট্টগ্রাম, খুলনা, বগুড়া, বরিশাল, রংপুর, ময়মনসিংহ এবং সিলেটে অবস্থিত আটটি বিভাগীয় অফিস এবং ৫০টি জেলা কার্যালয়ের মাধ্যমে তার দায়িত্ব পালন করে থাকে। সম্প্রতি, সরকার ৪৬৮টি নতুন পদ সৃষ্টি করে জেলা পর্যায়ে ২১টি নতুন জেলা অফিস স্থাপন করেছে। ফলস্বরূপ, পরিবেশ অধিদপ্তরের জনবলের সংখ্যা ১১৩৩-এ উন্নীত হয়েছে।

তথ্যসূত্র
---------

১। পরিবেশ অধিদপ্তরের সংক্ষিপ্ত ইতিহাস
**খিলরাজ রেগমি**, ওজিডিবি, ওটিএসপি, (নেপালি: खिलराज रेग्मी; জন্ম: ৩১ মে, ১৯৪৯) পাল্পা জেলায় জন্মগ্রহণকারী নেপালের বর্তমান মন্ত্রী পরিষদের সভাপতি ও বিশিষ্ট রাজনীতিবিদ। মার্চ, ২০১৩ সাল থেকে তিনি সমঝোতামূলক প্রার্থী হিসেবে নেপালের বর্তমান প্রধানমন্ত্রীর দায়িত্ব পালন করছেন। ২০১৩ সালের শুরুর দিকে বৃহৎ রাজনৈতিক দলগুলো রাজী হওয়ায় স্বলমেয়াদীভিত্তিতে মন্ত্রীপরিষদের সভাপতি হিসেবে নির্বাচন তত্ত্বাবধান ও তদারকীর জন্য তাকে মনোনীত করা হয়। অতঃপর ১৪ মার্চ, ২০১৩ তারিখে প্রেসিডেন্ট রাম বরণ যাদব তাকে শপথ বাক্য পাঠ করান।

এছাড়াও, মে, ২০১১ সাল থেকে নেপালের প্রধান বিচারপতি রামপ্রসাদ শ্রেষ্ঠা’র অবসর গ্রহণের পর প্রেসিডেন্ট যাদব কর্তৃক প্রধান বিচারপতি হিসেবে নিযুক্তি লাভ করেন।

কর্মজীবন
--------

নেপালের পালপা জেলায় রেগমি জন্মগ্রহণ করেন। ১৯৭২ থেকে ১৯৭৪ সালের মধ্যে সুপ্রিম কোর্টে সেকশন অফিসার হিসেবে কর্মজীবন শুরু করেন। তারপর ১৯৭৪ থেকে ১৯৮৫ সময়কালে জেলা হাকিম হিসেবে দেশের বিভিন্ন জেলায় চাকরি করেন। প্রথম শ্রেণীর গেজেটেড কর্মকর্তা ডেপুটি রেজিস্ট্রার হিসেবে ১৯৯১ সাল পর্যন্ত সুপ্রিম কোর্টে মনোনীত হন। পাশাপাশি হাকিম ও মুখ্য হাকিমরূপে নেপালের বিভিন্ন আদালতে শুনানী কার্যক্রম পরিচালনা করেন। ২০০৩ সালে সুপ্রিম কোর্টের বিচারপতি হন। ৬ মে, ২০১১ তারিখে প্রধান বিচারপতি পদে নিয়োগপ্রাপ্ত হন রেগমি। বর্তমানে তিনি সরকারের ভারপ্রাপ্ত প্রধানমন্ত্রীর কার্যাবলী পালন করে যাচ্ছেন। প্রধান রাজনৈতিক দলগুলোর সম্মতিক্রমে নিরপেক্ষ সরকার গঠনকল্পে ভীতিহীন, প্রভাবমুক্ত এবং সমতাসূচক নির্বাচন আয়োজন করাই তার প্রধান দায়িত্ব।

তথ্যসূত্র
---------

1. ↑  "CV Khil Raj Regmi"। Supreme Court of Nepal। সংগ্রহের তারিখ ১৯ ফেব্রুয়ারি ২০১৩।
2. ↑  "CJ Regmi assumes office"। *The Kathmandu Post*। ৬ মে ২০১১। ১৭ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১২।
3. ↑  "Regmi named new Chief Justice"। *The Kathmandu Post*। ১১ এপ্রিল ২০১১। ২৪ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১২।
4. ↑  "Hearing for new chief justice"। *The Kathmandu Post*। ২৯ এপ্রিল ২০১১। ১৫ মে ২০১৩ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১২।

| * দে
* স
সার্কের সরকার প্রধানগণ |
| --- |
| 
* আফগানিস্তান আশরাফ গনি
* বাংলাদেশ শেখ হাসিনা
* ভুটান লোটে শেরিং
* ভারত নরেন্দ্র মোদী
* মালদ্বীপ ইব্রাহিম মোহামেদ সলিহ
* নেপাল শের বাহাদুর দেউবা
* পাকিস্তান ইমরান খান
* শ্রীলঙ্কা মহিন্দ রাজাপক্ষ

 |

প্রবেশদ্বার: নেপাল জীবনী রাজনীতি
পরিবর্তী তড়িৎ প্রবাহ (সবুজ বক্ররেখা)
**পরিবর্তী তড়িৎ প্রবাহ** বা **বিবর্তিত বিদ্যুৎ** (ইংরেজি: Alternating Current বা AC Current) বলতে সেই ধরনের তড়িৎ প্রবাহকে বোঝানো হয় যে তড়িৎ-প্রবাহের দিক একটি নির্দিষ্ট পর্যায় পর পর বিপরীতগামী হয়। এটি সমপ্রবাহ বা DC Current এর থেকে ভিন্নধর্মী যেখানে তড়িৎ সময়ের সাথে সাথে এর দিক পরিবর্তন করে কেবল একটি নির্দিষ্ট দিকেই প্রবাহিত হতে থাকে। পরিবর্তি প্রবাহের ক্ষেত্রে একটি নির্দিষ্ট পর্যায়কালের অর্ধেক সময় তড়িৎ যেদিকে প্রবাহিত হয় বাকি অর্ধেক সময় ঠিক তার বিপরিত দিকে প্রবাহিত হয়।
*.* 

বাসাবাড়িতে এবং ব্যবসা প্রতিষ্ঠানে তড়িৎ শক্তি পরিবহনের জন্য পরিবর্তি প্রবাহ বহুল ব্যবহৃত হয়। কারণ এই ধরনের তড়িৎ শক্তি সহজে দূর দূরান্তে প্রেরন করা যায় এবং এতে তড়িৎ শক্তির অপচয় কম হয়। এক্ষেত্রে প্রবাহিত তরিৎ শক্তির রুপ সাধারনত সাইন ওয়েভ হয়ে থাকে। এছাড়া বিশেষ ক্ষেত্রে ব্যতিক্রমী ধরনের পরিবর্তী প্রবাহও ব্যবহার করা হয়।

আরও দেখুন
---------

* সমক্ষ তড়িৎ

তথ্যসূত্র
---------

1. ↑  
N. N. Bhargava and D. C. Kulshreshtha (১৯৮৩)। *Basic Electronics & Linear Circuits*। Tata McGraw-Hill Education। পৃষ্ঠা 90। আইএসবিএন 978-0-07-451965-3।
2. ↑  
National Electric Light Association (১৯১৫)। *Electrical meterman's handbook*। Trow Press। পৃষ্ঠা 81।